CELEX: 62019TB0849(01)
Language: da
Date: 2020-11-11 00:00:00
Title: Sag T-849/19 R II: Kendelse afsagt af Rettens præsident den 11. november 2020 — Leonardo mod Frontex (Særlige rettergangsformer – offentlige tjenesteydelseskontrakter – begæring om foreløbige forholdsregler – ny begæring – nye faktiske omstændigheder – ingen uopsættelighed)

25.1.2021   
            
            
               DA
            
            
               Den Europæiske Unions Tidende
            
            
               C 28/51
            
         
      Kendelse afsagt af Rettens præsident den 11. november 2020 — Leonardo mod Frontex
      (Sag T-849/19 R II)
      (Særlige rettergangsformer - offentlige tjenesteydelseskontrakter - begæring om foreløbige forholdsregler - ny begæring - nye faktiske omstændigheder - ingen uopsættelighed)
      (2021/C 28/79)
      Processprog: italiensk
      
         Parter
      
      
         Sagsøger: Leonardo SpA (Rom, Italien) ved advokaterne M. Esposito, F. Caccioppoli og G. Calamo)
      
         Sagsøgt: Det Europæiske Agentur for Grænse- og Kystbevogtning (ved H. Caniard, C. Georgiadis, A. Gras og S. Drew, som befuldmægtigede, bistået af advokaterne M. Vanderstraeten, F. Biebuyck og V. Ost)
      
         Sagens genstand
      
      Søgsmål anlagt i henhold til artikel 278 TEUF og 279 TEUF med begæring om iværksættelse af foreløbige forholdsregler om udsættelse af gennemførelsen af udbudsbekendtgørelse FRONTEX/OP/888/2019/JL/CG, offentliggjort af Frontex den 18. oktober 2018 med overskriften »Fjernstyrede flysystemer (RPAS, Remotely Piloted Aircraft Systems) til langvarig maritim luftovervågning i middel flyvehøjde« og de retsakter, der er vedlagt hertil som bilag, meddelelser om supplerende oplysninger eller berigtigende meddelelser, de af Frontex offentliggjorte spørgsmål og svar om lex specialis, referat fra det informationsmøde, der blev afholdt i Frontex’ lokaler den 28. oktober 2018, afgørelsen om at tildele denne kontrakt og enhver anden forberedende, tilknyttet eller afledt retsakt.
      
         Konklusion
      
      
                  1)
               
               
                  Begæringen om foreløbige forholdsregler tages ikke til følge.
               
            
                  2)
               
               
                  Afgørelsen om sagsomkostningerne udsættes.